સમગ્ર ઘટનાની મળતી વિગતો અનુસાર વાત કરવામાં આવે તો રાજકોટના ઢેબર રોડ સ્થિત કરણપરા વિસ્તારમાં AP ઝીમના સંચાલક અંકિત પરમારે એક યુવતી સાથે સોશિયલ મીડિયાના માધ્યમથી મિત્રતા કેળવી હતી. થોડા દિવસ યુવતી સાથે સારી સારી વાતો કરીને મિત્રતાનો ગેરલાભ ઉઠાવી યુવતીને મળવા માટે તેના AP જિમમાં બોલાવી હતી. જ્યારે યુવતી અંકિત પરમારને મળવા માટે જિમ પર પહોંચી ત્યારે અંકિત પરમારે યુવતી પર બળજબરી પૂર્વક બળાત્કાર ગુજાર્યો હતો. યુવતી આ બાબતની કોઈને જાણ ન કરે તે માટે અંકિત પરમારે યુવતીને ઢોર માર મારીને મારી નાંખવાની ધમકી આપી હતી. યુવતીએ અંકિત પરમારની ધમકીથી નહીં ડરીને રાજકોટના A-ડીવીઝન પોલીસ સ્ટેશનમાં ફરિયાદ દાખલ કરાવી હતી. પોલીસે બળાત્કારની ફરિયાદ દાખલ કરીને અંકિત પરમારની શોધખોળ કરી છે.